ประกาศการไฟฟ้าฝ่ายผลิตแห่งประเทศไทย

เรื่อง เขตเดินสายไฟฟ้าในเขตท้องที่กรุงเทพมหานครและปริมณฑล

ตามที่การไฟฟ้าฝ่ายผลิตแห่งประเทศไทย (กฟผ.) ได้ดำเนินการก่อสร้างสายส่งไฟฟ้าและรวมทั้งกรณีที่ได้รับโอนสายส่งไฟฟ้าในเขตท้องที่กรุงเทพมหานครและปริมณฑล มาจากการไฟฟ้ายันฮี ทั้งนี้เพื่อประโยชน์ในการส่งพลังงานไฟฟ้าอันเป็นประโยชน์ต่อประชาชนและประเทศชาติโดยรวมโดยได้มีการประกาศและกำหนดเขตเดินสายไฟฟ้า พร้อมทั้งจัดทำเครื่องหมายแสดงไว้ในที่ที่ประกาศกำหนดเขตตามสมควร นั้น

เพื่อเป็นการยืนยันถึงเขตแห่งความปลอดภัยในการส่งพลังงานไฟฟ้าของสายส่งไฟฟ้าสายต่างๆ ในแต่ละเขตท้องที่ดังกล่าวข้างต้น การไฟฟ้าฝ่ายผลิตแห่งประเทศไทย อาศัยอำนาจตามความในมาตรา ๒๙ แห่งพระราชบัญญัติการไฟฟ้าฝ่ายผลิตแห่งประเทศไทย พ.ศ. ๒๕๑๑ ขอประกาศให้ทราบถึงเขตเดินสายไฟฟ้าของแต่ละสายส่งไฟฟ้า ในเขตกรุงเทพมหานครและปริมณฑลดังรายละเอียดตามบัญชีแนบท้ายประกาศนี้

จึงประกาศมาเพื่อทราบโดยทั่วกัน

ประกาศ ณ วันที่ ๗ กันยายน พ.ศ. ๒๕๕๐

สุธารัตน์ อังจันทร์เพ็ญ

รองผู้ว่าการพัฒนาระบบส่ง ทำการแทน

ผู้ว่าการการไฟฟ้าฝ่ายผลิตแห่งประเทศไทย